RPSC ने स्थगित की असिस्टेंट इंजीनियर की मेन परीक्षा, जानिए डिटेल  
आरपीएससी ने असिस्टेंट इंजीनियर मेन परीक्षा स्थगित कर दी है.
रीक्षा अब 3 से 5 दिसंबर के बीच होगी.
पहले परीक्षा 9 से 11 अक्टूबर के बीच होनी थी.
राजस्थान पब्लिक सर्विस कमीशन (RPSC) ने असिस्टेंट इंजीनियर मेन परीक्षा (RPSC Assistant Engineer Exam) स्थगित कर दी है. आयोग द्वारा जारी नोटिस के मुताबिक 9 अक्टूबर से 11 अक्टूबर के बीच होनी वाली परीक्षा अब 3 दिसंबर से 5 दिसंबर के बीच आयोजित की जाएगी. बता दें कि कुछ दिन पहले ही RPSC ने प्रीलिम्स परीक्षा का रिजल्ट जारी किया था.   आरपीएससी असिस्टेंट इंजीनियर प्रीलिम्स परीक्षा (RPSC Assistant Engineer Exam) का आयोजन साल 2018 में 16 से 18 दिसबंर तक किया गया था. 
असिस्टेंट इंजीनियर प्री परीक्षा में पास हुए उम्मीदवार अब दिसंबर में होने वाली मेन परीक्षा में भाग लेंगे. आरपीएससी कुल 916 पदों पर भर्ती कर रहा है. इनमें सिविल, इलेक्‍ट्रेिकल और मैकेनिकल इंजीनियर के पदों पर नियुक्‍तियां की जाएंगी. आपको बता दें कि राजस्थान लोक सेवा आयोग ने सीनियर साइंटिस्ट ऑफिसर भर्ती परीक्षा का एडमिट कार्ड जारी कर दिया है.